laion/Wikipedia-Exotic huggingface dataset:
আব্দুল হামিদ খান (জেনারেল)

আব্দুল হামিদ খান পাকিস্তান সেনাবাহিনীর একজন জেনারেল ছিলেন এবং তিনি ১৯৭১ সালের বাংলাদেশের মুক্তিযুদ্ধ ও পাকিস্তান-ভারত যুদ্ধ সময়কালের পাকিস্তান সেনাবাহিনীর চিফ অফ স্টাফ (সিওএস) হিসেবে দায়িত্ব পালন করেন। হামিদের জন্ম ১৯১৭ সালের ২৯ এপ্রিল। তিনি ইন্ডিয়ান মিলিটারি একাডেমি, দেহরাদুন-এ অধ্যয়ন করে ১৯৩৯ সালের ১৫ জুলাই ব্রিটিশ ভারতীয় সেনাবাহিনীর সমারসেট লাইট ইনফ্যান্ট্রি রেজিমেন্টে অস্থায়ীভাবে কমিশনপ্রাপ্ত হন, ১১ আগস্ট ১৯৩৯ তারিখ থেকে তার কাজকর্ম শুরু হয়, তাকে স্থায়ী কমিশন দেওয়া হয়েছিলো ১৭ দিন পর অর্থাৎ ২৮ তারিখে। ১৯৪০ সালের ২৮ নভেম্বর তিনি লেফটেন্যান্ট এবং পরের মাসের ২৩ তারিখে তিনি অস্থায়ী ক্যাপ্টেন পদবিতে পদোন্নতি পান। তাকে ১০ম বেলুচ রেজিমেন্টে (বর্তমানে বৃহৎ বেলুচ রেজিমেন্ট) বদলি করা হয় ১৯৪২ সালের অক্টোবরে, তিনি ওটির ৩য় ব্যাটেলিয়নে নিয়োগ পেয়েছিলেন। ১৯৪৪ সালের ফেব্রুয়ারি মাসের ৩ তারিখ তাকে স্থায়ী ক্যাপ্টেন এবং অস্থায়ী মেজর পদে উঠানো হয়। ১৯৪৫ সালের ১৫ আগস্ট থেকে ১৮ অক্টোবর পর্যন্ত তিনি ভারপ্রাপ্ত লেফটেন্যান্ট কর্নেল ছিলেন। তিনি এরই মধ্যে স্টাফ কলেজ কোর্স সম্পন্ন করে ফেলেছিলেন। ১৯৪৭ সালের ১৪ আগস্ট পাকিস্তানের স্বাধীনতা দিবসে হামিদ পাকিস্তান সেনাবাহিনীর কর্মকর্তা হিসেবে পরিচিতি পেয়ে যান। তিনি স্থায়ী লেফটেন্যান্ট কর্নেল হিসেবে বেলুচ রেজিমেন্টের ষষ্ঠ ব্যাটেলিয়নের অধিনায়ক হিসেবে নিয়োগ পান এবং ১৯৪৮ এর এপ্রিল থেকে নভেম্বর পর্যন্ত এ পদে বহাল থাকেন। তারপর তাকে বেলুচ রেজিমেন্টের ৩য় ব্যাটেলিয়নের অধিনায়ক হিসেবে বদলি করা হয় যেটাতে তিনি ১৯৪৮ এর নভেম্বর মাস থেকে ১৯৪৯ সালের ডিসেম্বর মাস পর্যন্ত ছিলেন। ১৯৬৫ সালের পাকিস্তান-ভারত যুদ্ধ চলাকালীন হামিদ মেজর জেনারেল পদবিতে ১১ পদাতিক ডিভিশনের অধিনায়ক ছিলেন, যেটি ছিলো কসুর নামক এলাকায়। এই ডিভিশনের সাথে মিলে জেনারেল সরফরাজের নেতৃত্বাধীন ১০ম পদাতিক ডিভিশন যুদ্ধ করছিলো, ডিভিশন দুটো মিলে ভারতকে কড়া জবাব দিয়েছিলো। জেনারেল হামিদ ভারতের পাঞ্জাবে বড় ধরনের সামরিক অভিযান করে ব্যাপক ক্ষয়-ক্ষতি চালিয়েছিলেন। ১৯৬৫ সালের যুদ্ধের পরে হামিদ লেফটেন্যান্ট জেনারেল পদে পদোন্নতি পেয়ে ১ কোরের অধিনায়ক নিযুক্ত হন যেটি তখন খরিয়ানতে অবস্থিত ছিলো। ১৯৬৯ সালের ২৫ মার্চ সারা দেশে জেনারেল ইয়াহিয়া কর্তৃক মার্শাল ল জারি হলে হামিদ পূর্ণ জেনারেল পদে পদোন্নতি পান এবং পাকিস্তান সেনাবাহিনীর চিফ অফ স্টাফ (সিওএস) দায়িত্বে নিয়োজিত হন, এছাড়াও তাকে উপ প্রধান সামরিক আইন প্রশাসক হিসেবে নিয়োগ দেন ইয়াহিয়া। জেনারেল হামিদ ঐ বছরে পাকিস্তান স্বরাষ্ট্রমন্ত্রীর দায়িত্বে কয়েক মাস ছিলেন। The Half Yearly Indian Army List April 1946 Riza, Maj Gen Shaukat. (1990). The Pakistan Army 1966-71. Rawalpindi: Services Book Club 1990. July 1940 Indian Army List October 1942 Indian Army List Most Secret edition Riza, Maj Gen Shaukat. The Pakistan Army 1947-49 Rawalpindi: Services Book Club 1989 Riza, Maj Gen Shaukat. (1984). The Pakistan Army: War 1965. Rawalpindi: Services Book Club 1990. Ravi Rikhye. "The Battle of Assal Uttar: Pakistan and India 1965" ওয়েব্যাক মেশিনে আর্কাইভকৃত ৪ মার্চ ২০১৬ তারিখে Pakistan Orbat, February 24, 2002 "Changes in the Army High Command" ওয়েব্যাক মেশিনে আর্কাইভকৃত ২২ নভেম্বর ২০০৮ তারিখে British High Commission", 5 May 1966 Pakistan : Martial Law "Who's Who" ওয়েব্যাক মেশিনে আর্কাইভকৃত ২৩ সেপ্টেম্বর ২০০৮ তারিখে The American Papers - Secret and Confidential India.Pakistan.Bangladesh Documents 1965-1973, March 26, 1969
এন্টোনি বিভোর

স্যার এন্টোনি জেমস বিভোর (Sir Antony James Beevor) (জন্ম ডিসেম্বর ১৪, ১৯৪৬) একজন ইংরেজ সামরিক ঐতিহাসিক। বিভোর কেনসিংটনে জন্মগ্রহণ করেন।    দুটি স্বতন্ত্র বিদ্যালয়ে অধ্যয়ন ছাড়াও তিনি ওয়রচেস্টারশ্যরে "অ্যাবারলি হল স্কুল"-এ পড়েন। তারপর হ্যাম্পশ্যর-এর উইনচেসটার কলেজে পড়াশোনা শেষে তিনি রয়েল "মিলিটারি একাডেমি স্যান্ডহার্স্ট"-এ অধ্যয়ন করেন। এখানে তিনি সামরিক ঐতিহাসিক জন কীগ্যান এর অধীনে পড়াশোনা করেন। ১৯৬৭ সালের ২৮ জুলাই তিনি ১১তম হুসার-এ কমিশনপ্রাপ্ত হন। বিভোর ইংল্যান্ড ও জার্মানিতে চাকরি করেন এবং ২৮ জানুয়ারি ১৯৬৯ খ্রি. তারিখে লেফটেন্যান্ট পদে পদোন্নতি লাভ করেন। ১৯৭০ খ্রিস্টাব্দের ৫ অগাস্ট তারিখে তিনি তাঁর কমিশন থেকে পদত্যাগ করেন। সাম্প্রতিককালে দ্বিতীয় বিশ্বযুদ্ধ বিষয়ক দুটি বই লিখে তিনি খ্যাতি লাভ করেছেন। স্তালিনগ্রাদের যুদ্ধ নিয়ে রচিত প্রথম বইটি বেশ কয়েকটি সাহিত্য পুরস্কার জয় করে। দ্বিতীয় বইটি রুশ সেনাবাহিনীর বার্লিন বিজয়ের বিবরণ। এ দুটি বই ছাড়াও তিনি অন্যান্য ইতিহাসকর্ম ও উপন্যাস লিখেছেন। "Biography – Antony Beevor" (ইংরেজি ভাষায়)। সংগ্রহের তারিখ ২০২০-০৫-১২।
প্রফুল্ল চক্রবর্তী

প্রফুল্ল চক্রবর্তী (১৮৯১-১৯০৮) একজন বাঙালি ব্রিটিশ বিরোধী স্বাধীনতা আন্দোলনকর্মী। বোমা পরীক্ষাকালে বিস্ফোরনে মারা যান। প্রফুল্ল চক্রবর্তী ছিলেন রংপুর আদালতের পেশকার ঈশানচন্দ্র চক্রবর্তীর পুত্র। পিতা ছিলেন দেশপ্রেমিক মনোভাবাপন্ন। তার একটি কুস্তির আখড়া ছিল, সেখানে প্রফুল্ল চাকী, সুরেশ চক্রবর্তী ও তার পুত্র প্রফুল্ল যোগ দেন। প্রফুল্ল চক্রবর্তী রংপুর জিলা স্কুলের ছাত্র ছিলেন। ছাত্রাবস্থাতে তার সাথে গুপ্ত বিপ্লবী সংগঠনে যোগাযোগ হয়। ১৯০৫-০৬ সালে বঙ্গভঙ্গ আন্দোলনে তিনি যোগ দেন। বিপ্লবী প্রফুল্ল চক্রবর্তীর মৃত্যু দুর্ভাগ্যজনক ও মর্মান্তিক। ১৯০৮ সালের শুরুর দিকে বিপ্লবী উল্লাসকর দত্ত ও বারীন্দ্রকুমার ঘোষের নেতৃত্বে একটি দল বোমা পরীক্ষা করার জন্যে অধুনা ঝাড়খণ্ড রাজ্যের দেওঘর যায়। সংগে ছিলেন বিভূতিভূষণ সরকার, নলিনীকান্ত গুপ্ত ও সর্বকনিষ্ঠ প্রফুল্ল। দিঘিরিয়া পাহাড়ে বোমা ছোড়ার এই পরীক্ষায় প্রফুল্ল মারা যান ও উল্লাসকর দত্ত মারাত্মক ভাবে আহত হন। বিপ্লবীরা গোপনে তার মৃতদেহকে সেখানে ফেলে রেখে যেতে বাধ্য হয়েছিলেন। পুলিশের খাতায় প্রফুল্ল চক্রবর্তী নিরুদ্দেশ ঘোষিত হয়। প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২৯৮। আইএসবিএন 81-85626-65-0।  রায়, প্রকাশ। "বিস্মৃত বিপ্লবী"। বিপ্লবীদের জীবনী।  ফেরদৌস জামান। "ব্রিটিশবিরোধী বিপ্লবী প্রফুল্ল চাকী"। সংগ্রহের তারিখ ২৪ অক্টোবর ২০১৭। [স্থায়ীভাবে অকার্যকর সংযোগ] অশোককুমার মুখোপাধ্যায় (২০১১)। অগ্নিপুরুষ। কলকাতা: আনন্দ পাবলিশার্স। পৃষ্ঠা ৯৯–১০১। আইএসবিএন 81-7756-425-0।
ফাঁসিয়াখালী ইউনিয়ন

ফাঁসিয়াখালী ইউনিয়ন নামে বাংলাদেশে মোট ২টি ইউনিয়ন রয়েছে। যথা: ফাঁসিয়াখালী ইউনিয়ন, চকরিয়া; (কক্সবাজার জেলা) ফাঁসিয়াখালী ইউনিয়ন, লামা; (বান্দরবান জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চিন্তামণিশ্বর শিবমন্দির

চিন্তামণিশ্বর শিবমন্দির ভারতের ওড়িশা রাজ্যের রাজধানী ভুবনেশ্বরে অবস্থিত একটি হিন্দুমন্দির । পুরাতন স্টেশন বাজারের কাছে কটক-পুরী রাস্তার শাখা হিসেবে চিন্তামণিশ্বর রাস্তা অবস্থিত। এই রাস্তাতেই চিন্তামণিশ্বর মন্দিরের অবস্থান। মন্দিরটি পূর্বমুখী এবং অধিষ্ঠাতা দেবতা হচ্ছে যোনীপিঠের উপর শিবলিঙ্গ। মন্দিরটি ১৪ শতক সময়কার। স্থানীয় জনশ্রুতি অনুযায়ী মন্দিরটি কেশরীগণ নির্মাণ করেন। শিবরাত্রি, শিববিবাহ, জলাশয়, রুদ্রাভিষেক সহ বিভিন্ন ধর্মীয় অনুষ্ঠান এই মন্দিরে পালিত হয়। এছাড়া বিবাহ ও পৈতাধারণ উৎসব পালিত হয়। মন্দিরটির বিমান রেখাক্রমে অবস্থিত। নিচ থেকে উপর পর্যন্ত মন্দিরটি বড়, গান্দি এবং মস্তক অংশে পূর্বদিকের কুলুঙ্গিতে চার হাত যুক্ত কার্তিকেয় মূর্তি স্থাপিত। তার প্রধান বামহাতে বারদামুদ্রা এবং উপরের ডান হাতে ময়ুরের মাথা ধরে আছেন। উপরের বাম হাতে তীর ধরা। দক্ষিণের কুলুঙ্গিতে চারহাতযুক্ত গণেশমূর্তি আছে যার প্রধান বাম হাতে অক্ষমালা এবং বাম হাতে মোদক পাত্র ধরা। তার উপরের ডান হাতে অঙ্কুশ এবং বাম হাতে ভাঙা দাঁত ধরা। উত্তরের কুলুঙ্গিতে দেবী পার্বতী অবস্থান করছেন। তল জঙ্ঘ ও উপর জঙ্গ যথাক্রমে খাখড়া মুন্ডি ও পিধা মুন্ডি দিয়ে সাজানো। মন্দিরটি আধুনিক সীমানা প্রাচীর দিয়ে ঘেরা আছে যার পরিমাপ ৪০.০০ বর্গমিটার, উচ্চতা ১.৮০ মিটার ও পুরুত্ব ০.২০ মিটার। চৌকাঠের ডান পাশে চারহাত যুক্ত গণেশ আছে যার নিচের বাম ও ডান হাতে যথাক্রমে পরশু ও অক্ষমালা ধরা এবং উপরের বাম ও ডান হাতে যথাক্রমে মোদকপাত্র ও ভাঙা দাঁত ধরা। মন্দির সীমানার মধ্যে মন্দির পুকুর অবস্থিত। স্থানীয় জনসাধারণের ধারণা পুকুরটি কেশরীগণ খনন করেছে। কার্তিক পূর্ণিমা এবং শ্রাবণ পূর্ণিমার মত উৎসবাদি এখানে পালিত হয়। পুকুরটি আয়তাকার যার দৈর্ঘ্য ২২.৪০ মিটার এবং প্রস্থ ১১.২০ মিটার ও গভীরতা ৩.০০ মিটার। পুকুরটিতে ভুগর্ভস্থ জলধারা থেকে পানি যোগ হওয়ায় সারাবছর পানির স্তর একই থাকে। অতিরিক্ত পানি নিষ্কাশনের জন্য পূর্বাংশের দেয়ালে একটি নির্গমনপথ আছে। ভুবনেশ্বরের মন্দিরসমূহের তালিকা। Lesser Known Monuments of Bhubaneswar by Dr. Sadasiba Pradhan (আইএসবিএন ৮১-৭৩৭৫-১৬৪-১) Pradhan, Sadasiba (২০০৯)। Lesser Known Monuments Of Bhubaneswar। Bhubaneswar: Lark Books। আইএসবিএন 81-7375-164-1।
উইন্ডোজ ১.০

মাইক্রোসফট উইন্ডোজ ১.০ উইন্ডোজটি প্রকাশিত হয় ১৯৮৫ সালে। এতে মাইক্রোসফট ডস প্রোগ্রাম ব্যবহার করা হয়েছিল। তবে এটি গ্রাফিকাল ইউজার ইন্টারফেস-ভিত্তিক অপারেটিং পরিবেশে যা ইউজার ফ্রেন্ডলি  আইকন ও স্ক্রিন দিতে সক্ষ্ম ছিল। এর মধ্যে বাইনারি ফাংশন এর সাথে তাদের সোর্সকোড ব্যবহারে সক্ষম হয়েছিল।  উইন্ডোজ ১.০ জিইউআই, মাউস এবং কিছু গুরুত্বপূর্ণ অ্যাপ্লিকেশন নিয়ে প্রকাশিত হয়েছিল। উইন্ডোজ ১.০: ১৯৮৫ সালের ২০ নভেম্বর মাইক্রোসফট সর্বপ্রথম উইন্ডোজ ১.০ (Windows 1.0) বাজারে আনে। উইন্ডোজ ১.০ ছিল মাইক্রোসফট উইন্ডোজের প্রথম সংস্করণ। এটি কম্পিউটার ইতিহাসে একটি মাইলফলক এবং মাইক্রোসফটের জন্য এটি খুবই গুরুত্বপূর্ণ আবিষ্কার ছিল। উইন্ডোজ ১.০ এর সঙ্গে নোটপ্যাড, ক্যালেন্ডার, ক্যালকুলেটর, পেইন্ট ও ঘড়িও সংযুক্ত ছিল। রিভার্সি নামে একটি বোর্ড গেমও ছিল উইন্ডোজের প্রথম সংস্করণের সঙ্গে। উইন্ডোজ ১.০ সংস্করণ ২০০১ সালের ২১ ডিসেম্বরে বন্ধ হয়ে যায়। উইন্ডোজ ৭ উইন্ডোজ ৮ "Wikiwand - উইন্ডোজ ১.০"। Wikiwand। সংগ্রহের তারিখ ২০২২-১২-১৮।  mehedi (২০১৭-১১-১০)। "মাইক্রোসফট উইন্ডোজ এবং উইন্ডোজ এর ইতিহাস"। Tech Barta BD (ইংরেজি ভাষায়)। ২০২২-১২-১৮ তারিখে মূল থেকে আর্কাইভ করা। সংগ্রহের তারিখ ২০২২-১২-১৮।  "মাইক্রোসফট উইন্ডোজের একাল সেকাল"। www.jugantor.com (ইংরেজি ভাষায়)। সংগ্রহের তারিখ ২০২২-১২-১৮।
ব্রজরাজ মহাপাত্র

ব্রজরাজ ক্ষত্রিয় বীরবর চমুপতি সিং মহাপাত্র (১৫ অক্টোবর ১৯২১ - ৩০ নভেম্বর ২০১৫) ছিলেন ব্রিটিশ যুগের সর্বশেষ রাজকীয় রাজ্য বর্তমান ওড়িশার অন্তর্গত তিগিরিয়া রাজ্যের রাজা। ব্রজরাজ ১৯২১ সালের ১৫ অক্টোবরে তিগিরিয়ার রাজা সুদর্শন ক্ষত্রিয় বীরবর চমুপতি সিং মহাপাত্রের ঘরে জন্মগ্রহণ করেন। তারা জাতিতে সদগোপ ছিলেন তিনি ১৯৪০ সালে রায়পুরের রাজকুমার মহাবিদ্যালয় থেকে ডিগ্রীলাভের পর, শোনপুরের রাজকুমারী রসমঞ্জরীকে বিয়ে করেন, এবং তাঁদের ৬ জন সন্তানাদি রয়েছে। "রাজা থেকে যেভাবে ভিখারি হয়েছিলেন ওড়িশার এই শাসক!"। জূম বাংলা। ২০১৭-১০-২৫। সংগ্রহের তারিখ ২০১৭-১০-২৫। [স্থায়ীভাবে অকার্যকর সংযোগ] Marszal, Andrew (২০১৫-১২-০১)। "India's 'last prince' dies in obscure poverty in a mud hut"। Telegraph। সংগ্রহের তারিখ ২০১৫-১২-১৮।  "নিঃস্ব বেশে চলে গেলেন ভারতের 'শেষ রাজা'"। এনডিটিভি। ২০১৫-১২-০৬। সংগ্রহের তারিখ ২০১৭-১০-২৫। [স্থায়ীভাবে অকার্যকর সংযোগ]
নীতিকথা

নীতিকথা হল গদ্য বা পদ্য ছন্দে সংক্ষিপ্ত উপদেশমূলক গল্প, যাতে এক বা একাধিক শিক্ষামূলক বিষয় বা নীতির বর্ণনা থাকে। এটি উপকথা থেকে ভিন্ন, কারণ এতে প্রাণী, উদ্ভিদ, জড় বস্তু বা প্রাকৃতিক উপাদানের পরিবর্তে মানুষকেই মূল চরিত্রে দেখা যায়। নীতিকথা উপমার একটি ধরন। সুসমাচার ও নূতন নিয়মের অনেক পণ্ডিত নীতিকথা বিষয়টিকে শুধুমাত্র যিশুর নীতিকথার ক্ষেত্রে ব্যবহার করেন, তবে একই ধরনের অন্য গল্পে ব্যবহারে কোন বাধা নেই। নীতিকথা, যেমন প্যারাবল অব দ্য প্রডিগ্যাল সন হল যিশুর বাইবেলের কানুন ও বাইবেলের অপ্রামাণিক অংশসমূহ শিক্ষা প্রদানের কৌশল। নীতিকথা মূলত ধর্মীয় লেখনীতে নৈতিক ধারণার খোঁজ করার জন্য ব্যবহৃত হয়। বাইবেলে নূতন নিয়মের (যিশুর নীতিকথা) সুসমাচার পরিচ্ছেদে অসংখ্য নীতিকথা রয়েছে। অনেক পণ্ডিতগণ (যেমন জন পি. মেইয়ার) মনে করেন এটি হিব্রু ভাষার মাশাল থেকে অনুপ্রাণিত। যিশুর নীতিকথার মধ্যে রয়েছে প্যারাবল অব গুড সামারিটান ও প্যারাবল অব দ্য প্রডিগ্যাল সন। পুরাতন নিয়মের মাশালের মধ্যে রয়েছে মেষী-মেষের নীতিকথা (২ স্যামুয়েল ১২:১-৯ এ নাথান বর্ণিত ) এবং তেকোয়ার নারীর নীতিকথা (২ স্যামুয়েল ১৪:১-১৩ এ বর্ণিত)। বুজে আখফাস বাইকি ই শ্রিপভিচ্‌সি যিশুর নীতিকথা দ্য রোস্টার প্রিন্স "Difference Between Fable and Parable"। DifferenceBetween.com (ইংরেজি ভাষায়)। Difference Between। সংগ্রহের তারিখ ২৫ অক্টোবর ২০১৭।  David B. Gowler (২০০০)। "What are they saying about the parables"। What are they saying about the parables (ইংরেজি ভাষায়)। পৃষ্ঠা 99,137,63,132,133,।  Jülicher, Adolf (1888, 1899)। Die Gleichnisreden Jesu (2 vols) (জার্মান ভাষায়)। Tübingen: Mohr [Siebeck]।  এখানে তারিখের মান পরীক্ষা করুন: |তারিখ= (সাহায্য) John P. Meier, A Marginal Jew, volume II, Doubleday, 1994. 2 Samuel 12:1–9 Samuel 14:1–13
শঙ্কর রায়চৌধুরী

শঙ্কর রায় চৌধুরী (জন্মঃ সেপ্টেম্বর ৬, ১৯৩৭) ভারতীয় সেনাবাহিনীর একজন জেনারেল ছিলেন। তিনি ভারতীয় সেনাবাহিনীর প্রধান কর্মকর্তা হিসেবে ১৯৯৪ সাল থেকে ১৯৯৭ সাল পর্যন্ত ছিলেন। ১৯৫৭ সালের ৯ জুন শঙ্কর রায় ভারতীয় সেনাবাহিনীর আর্মার্ড কোরের ২০তম ল্যান্সার্স রেজিমেন্টে কমিশন পান ২য় লেফটেন্যান্ট হিসেবে, তিনি প্রশিক্ষণরত ছিলেন ইন্ডিয়ান মিলিটারি একাডেমীতে। ১৯৬৫ সালের পাক-ভারত যুদ্ধে শঙ্কর চাম্ব-জুরিয়ান সেক্টরে কর্মরত ছিলেন এবং ১৯৭১ সালের যুদ্ধে তিনি পূর্ব পাকিস্তানের যশোর-খুলনা অঞ্চলে যুদ্ধ করেন। ১৯৭৪ সাল থেকে ১৯৭৬ সাল পর্যন্ত তিনি তার কমিশনের ইউনিট ২০তম ল্যান্সার্সের অধিনায়ক ছিলেন, এছাড়া তিনি ১৯৮০ সালের ডিসেম্বর মাস থেকে ১৯৮৩ সালের জুলাই মাস পর্যন্ত একটি স্বতন্ত্র সাঁজোয়া ব্রিগেডের কমান্ডার হিসেবে দায়িত্ব পালন করেন। ১৯৮৮ সালের মে মাসে তিনি একটি আর্মার্ড ডিভিশনের জেনারেল অফিসার কমান্ডিং হিসেবে নিয়োগ পান, এ পদে তিনি ১৯৯০ সালের মে পর্যন্ত বহাল ছিলেন। ১৯৯১ সালে তিনি জম্মু-কাশ্মীরের ১৬তম কোরের কমান্ডার নিযুক্ত হন লেফটেন্যান্ট-জেনারেল পদবীতে। শঙ্কর ভারতীয় সেনাবাহিনীর প্রশিক্ষণসেবা সমূহের মহাপরিদপ্তরের জেনারেল অফিসার কমান্ডিং-ইন-চীফ (জিওসি-ইন-সি অব আর্মি ট্রেনিং কমান্ড) হিসেবে নিয়োগ পান ১৯৯২ এর আগস্টে। জেনারেল বি সি জোশীর স্থলাভিষিক্ত হিসেবে জেনারেল শঙ্কর পূর্ণ জেনারেল হিসেবে ১৯৯৪ সালের ২২ নভেম্বর ১৮তম সেনাপ্রধান হন। ১৯৯৭ সালের ৩০ সেপ্টেম্বর শঙ্কর ৪০ বছরের সামরিক জীবনের ইতি টানেন অবসরে গমন করে। "Executive Profile of Shankar Roychowdhury (Retd.)"। Business Week। সংগ্রহের তারিখ ১৩ মে ২০১৪।  "General Shankar Roy Chowdhury"। Indian Army। সংগ্রহের তারিখ ১৩ মে ২০১৪।  "Shankar Roy Chowdhury appointed new chief of army staff"। India Today। ১৫ ডিসেম্বর ১৯৯৫। সংগ্রহের তারিখ ১৩ মে ২০১৪।  "General Shankar Roychowdhury"। Bharat Rakshak। ১৪ মে ২০১৪ তারিখে মূল থেকে আর্কাইভ করা। সংগ্রহের তারিখ ১৩ মে ২০১৪।  Abidi, S. Sartaj Alam; Sharma, Satinder (২০০৭-০১-০১)। Services Chiefs of India। Northern Book Centre। পৃষ্ঠা 82–। আইএসবিএন 9788172111625। সংগ্রহের তারিখ ২৯ মে ২০১২।
মোকাররম হোসেন খোন্দকার

ড. মোকাররম হোসেন খোন্দকার (১৯২২ - ৩০ নভেম্বর ১৯৭২) ছিলেন বাংলাদেশের একজন প্রখ্যাত রসায়নবিদ এবং শিক্ষাবিদ। বিজ্ঞান ও প্রযুক্তিতে অনন্যসাধারণ নৈপুণ্যের জন্য ১৯৭৭ সালে তাঁকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়। মোকাররম হোসেন ১৯৪৮ সালে ঢাকা বিশ্ববিদ্যালয়রে রসায়ন বিভাগে রিডার হিসাবে তাঁর কর্মজীবন শুরু করেন এবং ১৯৬০ সালে অধ্যাপক হিসাবে নিয়োগ পান। বিজ্ঞান ও প্রযুক্তিতে অসাধারণ অবদানের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়। ঢাকা বিশ্ববিদ্যালয়ে একটি ভবনের নাম তার নামানুসারে “মোকাররম হোসেন খোন্দকার বিজ্ঞান ভবন” রাখা হয়েছে এবং প্রতি বছর এই বিশ্ববিদ্যালয়ে “মোকাররম হোসেন খোন্দকার স্মারক বক্তৃতা”র আয়োজন করা হয়। বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা। "ঢাবিতে মোকাররম হোসেন খোন্দকার স্মারক বক্তৃতা"। বাংলানিউজটোয়েন্টিফোর.কম। ১৫ ডিসেম্বর ২০১৫। সংগ্রহের তারিখ ২৫ অক্টোবর ২০১৭।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ০৯ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৫ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) খোন্দকার, মোকাররম হোসেন - বাংলাপিডিয়ায় “ড. মোকাররম হোসেন খোন্দকার” সম্পর্কিত নিবন্ধ।
লবেশ্বর শিব মন্দির

লবেশ্বর শিব মন্দির ভারতের ওড়িশা রাজ্যের রাজধানী ভুবনেশ্বরে সন্নিকটে অবস্থিত একটি হিন্দু মন্দির। বেলেপাথরের এই মন্দিরটি ভগ্নদশা দৃষ্ট হয়, যার মধ্যে অন্যতম হচ্ছে ছাদের ফাটল চুইয়ে উপাসনা কক্ষে বৃষ্টির পানির প্রবেশ। ভুবনেশ্বরের মন্দিরসমূহের তালিকা। Pradhan, Sadasiba (২০০৯)। Lesser Known Monuments Of Bhubaneswar। Bhubaneswar: Lark Books। আইএসবিএন 81-7375-164-1।  ইন্দিরা গান্ধী জাতীয় কলা কেন্দ্র-এ লবেশ্বর মন্দির সম্পর্কিত প্রতিবেদন।
আমার বডিগার্ড

আমার বডিগার্ড হল ২০১৩ সালে ভারতে মুক্তিপ্রাপ্ত একটি বাংলা চলচ্চিত্র। যোশী ফিল্মসের ব্যানারে প্রযোজিত এই ছবিটি পরিচালনা করেন হরনাথ চক্রবর্তী। ছবির মুখ্য ভূমিকায় অভিনয় করেন প্রতীক ও ঋদ্ধিমা। ২০০৯ সালে ছবিটি নির্মাণের কাজ শেষ হয়ে গেলেও এটি মুক্তি পায় ২০১৩ সালের ২৯ মার্চ। প্রথম দিকে মনে করা হয়েছিল, এই ছবিটিই হবে প্রতীক ও ঋদ্ধিমা অভিনীত প্রথম ছবি। কিন্তু ছবিটি দেরিতে মুক্তি পাওয়ায় তার মধ্যেই দু’জনে বেশ কয়েকটি ছবিতে অভিনয় করেন। মানবদরদী যুব অনল (প্রতীক) সবার উপকার করতে ও সবার দিকে সাহায্যের হাত বাড়িয়ে দিতে ভালোবাসে। একদিন তার সঙ্গে দেখা হয় আঁখির (ঋদ্ধিমা ঘোষ)। আঁখি একটি বখে যাওয়া মেয়ে। সে সবসময় টাকাপয়সা নিয়েই মাথা ঘামায়। কিন্তু প্রথম দিন থেকেই দু’জনের মধ্যে একটি সুসম্পর্ক গড়ে ওঠে। সব জায়গায় দু’জনে একসঙ্গে যাতায়াত শুরু করে। অনল আঁখির প্রেমে পড়ে যায়। কিন্তু আঁখিকে প্রেম নিবেদন করলে আঁখি জানায়, সে অনলকে ভালোবাসে না। আসলে অনলের সঙ্গে সে ছলনা করেছে। অনলকে সে নিজের নিরাপত্তার জন্য নিজের দেহরক্ষী হিসেবেই ব্যবহার করেছে। যদিও অনলের ভালোবাসা তারপর আঁখির মনে পরিবর্তন আনতে সক্ষম হয়। এদিকে আঁখির প্রেমিক জয়ন্ত (কাঞ্চন মল্লিক) গুন্ডা পাঠিয়ে অনলকে খুন করার চেষ্টা করে। কিন্তু তাতে ব্যর্থ হয়ে সে মিথ্যে অভিযোগে ফাঁসিয়ে দেয় অনলকে। গ্রেফতার হয় অনল। কিন্তু আস্তে আস্তে মামলার গতিমুখ অন্য দিকে ঘুরে যায়। জানা যায়, জয়ন্তই আসল অপরাধী। ছবির শেষে দেখা যায়, গ্রেফতার হয় জয়ন্ত এবং আঁখি ফিরে আসে অনলের কাছে। অনলের সাহায্যে সে নিজের ভুলত্রুটিগুলিও সংশোধন করে নেয়। প্রতীক সেন - অনল তাপস পাল – পুলিশ অফিসার কাঞ্চন মল্লিক – জয়ন্ত ঋদ্ধিমা ঘোষ - আঁখি সুমিত গঙ্গোপাধ্যায় – সাব-ইন্সপেক্টর গৌতম চক্রবর্তী - কোরিওগ্রাফার অঞ্জন মাহাতো – পুলিশ কনস্টেবল "Amar Bodyguard Music Launch"। ২৯ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৩।  "Amar Bodyguard story"। ২০ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৩।  "Amar Bodyguard cast"। ১৯ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৩।
সিমরান (অভিনেত্রী)

সিমরান (জন্মঃ ৪ এপ্রিল ১৯৭৬) হচ্ছেন ভারতের তামিল চলচ্চিত্র শিল্পের একজন অভিনেত্রী। তিনি অধিকাংশ ক্ষেত্রেই তামিল চলচ্চিত্রে অভিনয় করেছেন এছাড়াও রয়েছে অল্প কিছু হিন্দি, কন্নড়, মালায়ালাম এবং তেলুগু ভাষার চলচ্চিত্র। সিমরানের জন্ম ১৯৭৬ সালের ৪ এপ্রিল মুম্বাইতে এবং বড়ও হয়েছেন ঐ শহরে। সিমরান প্রথমে ফ্যাশন ডিজাইনিং-এ কর্মজীবন গড়তে চাইলেও চলচ্চিত্র জগতে ঢুকে পড়েন। ১৯৯৫ সালে তিনি সনম হার্জাই নামের একটি অতি স্বল্প বাজেটওয়ালা হিন্দি ভাষার চলচ্চিত্রে অভিনয় করেছিলেন যেটি মোটেও ব্যবসা করতে পারেনি। ১৯৯৬ সালে মুক্তি পাওয়া তেরে মেরে সাপনে মোটামুটি তাকে একরকমের পরিচিতি এনে দেয়, কারণ চলচ্চিত্রটি কিছুটা ব্যবসা করতে পেরেছিলো। একই বছর তার মালয়ালম চলচ্চিত্র ইন্দ্রাপ্রাস্থাম মুক্তি পায় এবং একই বছর একটি কন্নড় এবং পরের বছর একটি তেলুগু ছবিও তিনি করে ফেলেন। ১৯৯৭ সালে তার প্রথম ভালো ব্যবসাসফল চলচ্চিত্র ভিআইপি (তামিল) মুক্তি পায় যেটাতে তিনি নাচশিল্পী প্রভু দেবের সঙ্গে অভিনয় করেন। তামিল চলচ্চিত্র জগতের ঐ সময়কার উঠতি অভিনেতা অজিত কুমারের সঙ্গে বালি (১৯৯৯) তে অভিনয় করে সিমরান মোটামুটি পরিচিতি পেয়েছিলেন। তিনি ২০০২ সালে কিংবদন্তি অভিনেতা কমল হাসানের সঙ্গে পাম্মাল কে সাম্বান্ধাম এবং পঞ্চতান্তিরাম এ অভিনয় করেন। ২০০২ সালের তামিল চলচ্চিত্র কান্নাতিল মুত্তামিত্তাল এর জন্য সিমরান ফিল্মফেয়ার পুরস্কার জিতেছিলেন, চলচ্চিত্রটিতে তিনি মাধবনের সঙ্গে অভিনয় করেছিলেন। সিমরান ২০০৩ সালের ডিসেম্বর মাসের ২ তারিখে দীপক বাগ্গা নামের তার এক বাল্যবন্ধুকে বিয়ে করেন। এই দম্পতির দুইজন ছেলে আছে। "Simran (actress)"। in.com। ২৬ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৮ মে ২০১৫।  "Simran"। profilebeans.com। ২৬ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৮ মে ২০১৫।  Simran's comeback in style ওয়েব্যাক মেশিনে আর্কাইভকৃত ২৪ অক্টোবর ২০০৪ তারিখে. IndiaGlitz. Retrieved on 2012-01-01. Rediff On The NeT, Movies: Gossip from the southern film industry. Rediff.com (1998-12-31). Retrieved on 2012-01-01. Interviews – Part II. Simranoline.tripod.com. Retrieved on 2012-01-01. "Simran makes Hilary's acquaintance at IIFA"। Mumbai: Supergoodfilms.com। ২০১১-০৭-০৮। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১২-০৭-২৬।  "Kalaimamani awards announced"। The Hindu। ২০০৩-১০-১১। ২০০৩-১০-২৬ তারিখে মূল থেকে আর্কাইভ করা। সংগ্রহের তারিখ ২০১৩-০২-০৪।  Simran Becomes Mom Again!. Behindwoods.com (2011-03-17). Retrieved on 2012-01-01. Simran becomes mom again. March 17, 2011. IndiaGlitz. Retrieved on 2012-01-01. Mum is the word for Simran ওয়েব্যাক মেশিনে আর্কাইভকৃত ২০১২-০৯-০৮ তারিখে. Times Of India (2011-03-18). Retrieved on 2012-01-01. ইন্টারনেট মুভি ডেটাবেজে সিমরান (ইংরেজি)
সর্বত্রেশ্বর শিবমন্দির

সর্বত্রেশ্বর শিব মন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। মন্দিরটি শিশুপালগড়ের দিকে যাওয়া লুইস রাস্তার শাখা মহাবীর লেনের ডানপাশে অবস্থিত। বৃত্তাকার যোনিপীঠের উপর অধিষ্ঠিত শিবলিঙ্গ এই মন্দিরের আরাধ্য দেবতা। মন্দিরটি এখনো সচল আছে এবং বর্তমান প্রধান পুরোহিতের নাম বিভূতিভূষণ দাস। গাঙ্গুয়া জলধারার ডান তীরে মন্দির সীমানা অবস্থিত। সর্বত্রেশ্বর শব্দের অর্থ তিনি সব স্থানের ঈশ্বর। মন্দিরটির দেখাশোনার দায়িত্বে আছে গড় মহাবীর উন্নয়ন পরিষদ। পরিষদের সভাপতি প্রতাপ কুমার মহাপাত্র এবং সেক্রেটারি বিভূতিভূষণ দাস। মন্দিরটির স্থাপত্যধারা থেকে ধারণা করা হয় যে এটা সম্ভবত দশম শতকের কাজ। মন্দিরটি পিধা দেউল ধরনের। স্থানীয় জনশ্রুতি অনুযায়ী মন্দিরটি ছেদি শাসক খারাভেলা নির্মাণ করেন যিনি ১ম শতকে কলিঙ্গদেশ শাসন করতেন। বিভিন্ন ধর্মীয় উৎসবাদি যেমন জগর, রাজা সংক্রান্তি এখানে পালিত হয়। এছাড়া বিবাহআসর, পৈতাধারণ, জন্মদিন পালন এবং সমাবেশ ইত্যাদির আয়োজন করা হয়ে থাকে। মন্দিরটির ১০০ মিটার পূর্বে প্রাচীন দুর্গ শিশুপালগড় অবস্থিত এবং ১০০০ মিটার দূরে মদনেশ্বর শিবমন্দির অবস্থিত। মন্দিরটি পূর্বমুখী। মন্দিরটিতে ৫.২০ বর্গমিটারের একটি বর্গাকার বিমান আছে যার সামনের পোর্চ ০.৯০ মিটার। বিমানটি পঞ্চরথ। নিচ থেকে উপর পর্যন্ত মন্দিরটি বড়, গান্দি এবং মস্তক অংশে বিভক্ত। জঙ্গ অংশ ০.৮৪ মিটারের তলজঙ্ঘ এবং ০.৮০ মিটারের উপরজঙ্ঘ নিয়ে গঠিত। এই দুটি অংশ ০.২৪ মিটারের বন্ধন দ্বারা পৃথক করা হয়েছে। বারান্দার পরিমাপ ০.৪০ মিটার। পূর্বদিকের কুলুঙ্গিতে চারহাত যুক্ত কার্তিক আছে যার প্রধান ডান হাতে ধনুক ও বামহাতে অভয়মুদ্রা এবং উপরের বাম হাতে নাগপাশ ও ডান হাতে তীর ধরা। উত্তরের কুলুঙ্গিতে চারহাতযুক্ত পার্বতী সিংহের পিঠে বসা যার ডান হাতে অভয়মুদ্রা এবং বামহাতে পদ্ম ধরা। দক্ষিণের কুলুঙ্গিতে চারহাতের গণেশমূর্তি আছে। যার প্রধান বামহাতে লাড়ু এবং অন্যহাতে দাঁত ধরা। উপরে বামহাতে পরশু এবং ডান হাতে অক্ষমালা ধরা। তার মাথায় জটামুকুট। সিমেন্ট আস্তরণ দেওয়ায় মন্দিরটি দেখতে সাধারণ ধরনের। দরজার চৌকাঠ ১.৯৫ মিটার উঁচু এবং ০.৯০ মিটার চওড়া। মন্দিরটি ধূসর চুনাপাথরে কলিঙ্গ শৈলীতে নির্মিত। ১৯৮০ সালে স্থানীয় জনগণ মন্দিরটি সংস্কার করে। বর্তমানে মন্দিরটি রক্ষণাবেক্ষণ করে পরিষদ। Lesser Known Monuments of Bhubaneswar by Dr. Sadasiba Pradhan (আইএসবিএন ৮১-৭৩৭৫-১৬৪-১)
মালিক (দ্ব্যর্থতা নিরসন)

উইকিঅভিধানে মালিক শব্দটি খুঁজুন। মালিক দ্বারা বোঝানো পতে পারে: আব্দুল মালিক- বাংলাদেশে হৃদরোগ চিকিৎসার পথিকৃৎ ও জাতীয় অধ্যাপক। আমাল মালিক-ভারতীয় সঙ্গীত পরিচালক ও গায়ক। আরমান মালিক- ভারতীয় সঙ্গীত শিল্পী এবং গায়ক। আহসান মালিক- ডাচ আন্তর্জাতিক ক্রিকেটার। জায়ান মালিক- ইংরেজ সঙ্গীতশিল্পী ও গীতিকার। মালিক ইবনে আনাস- হাদিস বিশারদ ও ফিকহ পণ্ডিত। মালিক গোলাম মুহাম্মদ- পাকিস্তানের তৃতীয় গভর্নর জেনারেল। মালিক দীনার- একজন তাবেঈ এবং ভারত উপমহাদেশে ইসলাম ধর্ম প্রচারক। মুনির মালিক- পাকিস্তানি ক্রিকেটার। শোয়েব মালিক- পাকিস্তান ক্রিকেট দলের একজন ক্রিকেটার। সেলিম মালিক- পাকিস্তানি সাবেক আন্তর্জাতিক ক্রিকেটার। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।